Diari Oficial de la Generalitat Valenciana


Sumari del DOGV 6843, del 20-08-2012 (2012/7950)

RESOLUCIÓ de 24 de juliol de 2012, de la presidenta del Consell d'Administració de Ferrocarrils de la Generalitat Valenciana, per la qual es dóna publicitat a l'acord del Consell d'Administració de Ferrocarrils de la Generalitat Valenciana, d'11 de juny de 2012, pel qual s'aprova l'actualització de la Carta de Servicis de Metro València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6843

Data del DOGV
:   20-08-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/7950


Data del document
:   24-07-2012

Organisme emissor
:   Ferrocarrils de la Generalitat Valenciana

Tipus de document
:   Resolució

Anàlisi jurídica

 Descriptors 

:   * Ferrocarrils de la Generalitat Valenciana
    * València
    * València

RESOLUCIÓ de 24 de juliol de 2012, de la presidenta del Consell d'Administració de Ferrocarrils de la Generalitat Valenciana, per la qual es dóna publicitat a l'acord del Consell d'Administració de Ferrocarrils de la Generalitat Valenciana, d'11 de juny de 2012, pel qual s'aprova l'actualització de la Carta de Servicis de Metro València. [2012/7950]  
Pel Consell d'Administració de l'entitat Ferrocarrils de la Generalitat Valenciana (FGV), en sessió celebrada el dia 26 de març de 2002, es va adoptar l'acord d'acollir-se al sistema de cartes de servicis, conforme al que establix el Decret 191/2001, de 18 de desembre, del Govern Valencià, pel que s'aprovava la Carta del Ciutadà de la Comunitat Valenciana i es regulaven les «Cartes de servicis» en l'àmbit de la Generalitat Valenciana, a l'entendre's que aquelles són instruments de millora de la qualitat dels servicis públics.  
Mitjançant una Orde d'11 de juliol de 2002, de la Conselleria d'Obres Públiques, Urbanisme i Transports, es va publicar la Carta de Servicis de Metro València, la qual havia sigut prèviament aprovada pel Consell d'Administració de FGV en la sessió celebrada el dia 26 de març de 2002.  
Donat el temps transcorregut des de la seua elaboració i, amb la finalitat d'adaptar la Carta de Servicis de Metro València a les necessitats i expectatives dels ciutadans de la Comunitat Valenciana respecte a FGV, tenint en compte el que disposa l'article 14 del Decret 191/2001, de 18 de desembre, del Govern Valencià, anteriorment citat, l'entitat va procedir a començar la tramitació necessària a fi d'actualitzar la Carta de Servicis de Metro València aprovada en 2002, obtenint-se el preceptiu informe favorable de la Direcció General de Modernització, quant a l'homogeneïtat i coherència metodològica de la mateixa.  
  
No obstant, al publicar-se el Decret 62/2010, de 16 d'abril, del Consell pel qual s'establixen els instruments generals del sistema per a la modernització i millora de la qualitat dels servicis públics dels ens, organismes i entitats del sector públic dependents de la Generalitat, la normativa reguladora de les Cartes de servicis va ser modificada.  
  
No obstant això, en la disposició transitòria única del Decret 62/2010, de 16 d'abril, s'indica que «les avaluacions de qualitat i la redacció de cartes de servicis el procés de la qual s'haja iniciat amb anterioritat a l'entrada en vigor d'este decret, seguiran regulant-se per la normativa anterior», trobant-se FGV en la dita situació, per la qual cosa la normativa aplicable, als efectes del contingut exigit a les cartes de servicis és l'anterior al Decret 62/2010 abans mencionat. Per eixa raó la Carta de Servicis de Metro València, aprovada en la sessió del Consell d'Administració de FGV celebrada el dia 11 de juny de 2012 que es reflectix en l'annex a la present resolució, manté l'estructura establida en el Decret 191/2001, de 18 de desembre, del Govern Valencià.  
  
D'altra banda, el Decret 62/2010, de 16 d'abril, del Consell, establix, en l'article 19.1 que «les cartes de servicis i les seues successives modificacions, seran proposades pel titular del centre directiu del que emana el servici, i s'aprovaran per resolució de la conselleria a què estiga adscrit l'òrgan a què es referix la carta, o per acord de l'òrgan de major jerarquia en el cas dels altres ens, organismes i entitats del sector públic dependents de la Generalitat. En tots els casos l'acte aprovatori de la carta de servicis es publicarà en el Diari Oficial de la Comunitat Valenciana.  
A la vista de tot l'anterior, per mitjà d'esta resolució es procedix a la publicació de l'Acord adoptat en la sessió del Consell d'Administració de FGV anteriorment mencionat que va aprovar la modificació de la Carta de Servicis de Metro València amb el redactat que figura en annex a esta resolució.  
A partir de la publicació de la present Resolució en el Diari Oficial de la Comunitat Valenciana, la Carta de Servicis estarà disponible per al públic a través de les adreces d'Internet en l'apartat de «Atenció al ciutadà», en i en . Tot això sense perjuí d'altres accions divulgatives que, si és el cas, s'adopten.  
Queda sense cap vigència el que disposa l'Orde d'11 de juliol de 2002, de la Conselleria d'Obres Públiques, Urbanisme i Transports, per la que s'aprovava la Carta de Servicis de Metro València.  
  
València, 24 de juliol de 2012.- La presidenta del Consell d'Administració de Ferrocarrils de la Generaltitat Valenciana: Isabel Bonig Trigueros.  
  
  
  
ANNEX  
  
Carta de servicis de Metrovalencia  
  
1. Compromís institucional  
El repte fonamental de Metrovalencia, és oferir un servici de transport de la màxima qualitat i cobertura als seus clients, cuidant i controlant els aspectes ambientals i els impactes que puguen derivar-se de la seua activitat.  
Conscients que el client té la possibilitat de triar sobre una oferta diversa d'alternatives de transport ben sovint menys sostenibles i de major impacte ambiental, és objectiu prioritari de FGV oferir un servici de qualitat i respectuós amb el medi ambient de cara a augmentar, dia a dia, el nombre de ciutadans que utilitzen un transport sostenible.  
  
Per a aconseguir estos objectius, tots i cada un dels components de l'organització hem d'estar implicats en la identificació i satisfacció de les necessitats del client, el consum responsable de matèries primeres, i la minimització dels impactes ambientals.  
La xarxa de Metrovalencia cobrix la ciutat de València i el seu entorn metropolità, donant servici a 36 municipis i transportant a prop de 60.488.153 de clients.  
Així mateix, conscients que són persones les que contribuïxen decisivament en la qualitat del servici prestat, Metrovalencia assumix, per mitjà de la formació i integració, l'objectiu de millora en amabilitat i l'eficiència de tots els nostres agents.  
  
2. Compromisos de qualitat amb els ciutadans  
Puntualitat. Metrovalencia es compromet a mantindre una puntualitat mitjana mensual del 90 per cent en el servici de tots els seus trens i tramvies.  
Neteja. Diàriament s'escometrà la neteja de tots els nostres trens i estacions.  
Devolució de bitllets. Quan per qualsevol causa es produïsca un retard superior a 10 minuts en algun dels nostres servicis, i el client decidisca no realitzar el viatge per este motiu, Metrovalencia li tornarà l'import del bitllet (\*).  
Contestació a les reclamacions. Totes les reclamacions efectuades pels nostres clients, per qualsevol dels mitjans disponibles, es contestaran en un termini màxim de 20 dies.  
Transparència. Es podrà seguir el grau de compliment dels compromisos, consultant els indicadors de qualitat en la pàgina , o en la pàgina .   
  
(\*) Quan el client haja adquirit un bitllet senzill es tornarà l'import del mateix. Quan dispose de bo, se li retornarà el viatge cancel·lat i no realitzat. No hi hi haurà retorn per a les targetes temporals.  
  
  
  
3. Taula d'indicadors. mesurem la qualitat  
  
  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
3. Tabla de indicadores. medimos la calidad  
  
  
  
4. Ajude'ns a millorar  
En atenció al conjunt de clients, li preguem ens ajude a mantindre netes les nostres instal·lacions.  
D'acord amb la normativa vigent, està prohibit fumar en les nostres instal·lacions i unitats. Per respecte als altres viatgers, li demanem ens ajude en el compliment d'esta norma.  
Utilitze les màquines automàtiques d'expendició per a adquirir el seu bitllet i/o recarregar la seua targeta, evitarà així haver de fer cua enfront de la taquilla i ens ajudarà a agilitzar els processos de venda.  
Si té algun suggeriment que realitzar-nos pot comunicar-nos-la a través de les nostres oficines d'Atenció al Client, síties en les estacions de Xàtiva, Benimaclet, Túria, Colom i Aeroport, o per mitjà de l'apartat de suggeriments de la nostra pàgina web ().  
Telèfon d'Informació i Atenció al Client: 900 46 10 46  
Horaris d'atenció: de 07.30 a 21.00: hores, de dilluns a divendres.  
De 10.00 a 14.00 i de 16.00 a 20.00 hores, els dissabtes, diumenges i festius  
Adreça d'Internet: